**Raport për rezultatet e konsultimeve publike**

1. **Titulli i draft aktit**

Projektligji “Për disa shtesa dhe ndryshime në ligjin nr. 9634, datë 30.10.2006, “Për inspektimin e punës”, të ndryshuar.

1. **Kohëzgjatja e konsultimeve**

*Specifikoni kohëzgjatjen e përgjithshme të konsultimeve publike sa i përket ditëve të punës, përfshirë datën e hapjes dhe mbylljes së konsultimeve publike; nëse kohëzgjatja ishte më e shkurtër se 20 ditë pune e paraparë me ligj, jepni arsye për shkurtimin e kohëzgjatjes.*

***13.06.2022 - 13.07.2022***

Data e postimit në Rregjistrin Elektronik për Njoftimet dhe Konsultimet Publike: **13.06.2022**

Data e mbylljes së postimit në Rregjistrin Elektronik për Njoftimet dhe Konsultimet Publike: **13.07.2022**

1. **Metoda e konsultimit**

*Listoni të gjitha metodat e konsultimit të përdorura, të tilla si konsultimet elektronike (Regjistri Elektronik, posta elektronike, faqet e internetit, etj.), Takimet publike, seancat e organeve këshilluese…, dhe siguroni informacione për afatin kohor, kohëzgjatjen dhe afatet e tyre. Shpjegoni se si u shpërnda informacioni mbi konsultimet e hapura, si u ftuan palët e interesuara të kontribuojnë. Përfshini gjithashtu aktivitete nga konsultimet paraprake nëse janë organizuar të tilla).*

* *Rregjistri Elektronik për Njoftimet dhe Konsultimet Publike;*
* *Posta Elektronike;*
* *Sistemi E-akte;*
* *Takime me Inspektoratin Shtetëror të Punës dhe Sigurimeve Shoqërore, Drejtoria e Përgjithshme e Tamimeve;*
* *Takime me Drejtori brenda strukturës së Ministrisë së Financave dhe Ekonomisë;*

Palët e interesuara kishin mundësinë të postonin komente në Rregjistrin Elektronik për Njoftimet dhe Konsultimet Publike. Palët e interesuara/publiku në konsultimin e këtij projektligji mund të komunikonin me anë të postës normale ose asaj elektronike.

Projektligji “Për disa shtesa dhe ndryshime në ligjin nr. 9634, datë 30.10.2006, “Për inspektimin e punës”, të ndryshuar, është dërguar për mendim në Ministrinë e Drejtësisë, nëpërmjët postës zyrtare dhe sistemit të e-akteve. Komentet e sjella nga Ministria e Drejtësisë janë reflektuar në projektligjin përkatës.

1. **Palët e interesit të përfshira**

*Listoni të gjithë palët e interesuara, qoftë organizata apo individë, të cilët kanë dhënë komente/kontribut në konsultimet publike përmes metodave të ndryshme të konsultimit, gjatë gjithë procesit të hartimit.*

*Përmendni gjithashtu numrin dhe strukturën e palëve të interesuara që morën pjesë në takime publike ose seanca të organeve këshilluese.*

*Specifikoni palët e interesuara që morën pjesë në grupin e punës për hartimin e aktit.*

Audienca e synuar në konsultimin e këtij projekligji përfshin personat ekspertë në fushën e tregut të punës dhe të inspektimeve.

Nga procesi i konsultimit nuk rezultoi ndonjë person i interesuar i cili të shprehej në lidhje me projektligjin. Në rregjistrin elektronik të konsultimit nuk pati komente për këtë projektligj, dhe gjithashtu nuk u përcoll ndonjë koment, sugjerim, apo kërkesë për sqarim nëpërmjet komunikimit elektronik apo atij postar.

Në zbatim të Urdhrit nr. 128, datë 19.4.2022, “*Për ngritjen e grupit të punës, për vlerësimin e kuadrit ligjor në fuqi dhe propozimet e mundshme për hartimin e nismave ligjore që lidhen me ashpërsimin e gjobave dhe masave kundër evazionit fiskal të shoqërive të biznesit të madh dhe mbrojtjen e denoncuesve të informalitetit*”, është hartuar drafti i projektvendimit për propozimin e projektligjit “Për disa shtesa dhe ndryshime në ligjin nr. 9634, datë 30.10.2006,“Për inspektimin e punës”, të ndryshuar.

Në këtë grup pune morrën pjesë:

*-Ministria e Financave dhe Ekonomise (MFE);*

*-Inspektorati Shtetëror i Punës dhe Shërbimeve Shoqërore (ISHPSHSH);*

*-Drejtoria e Përgjithshme e Tatimeve (DPT);*

Grupi i Punës ka zhvilluar 4 takime, të cilat janë zhvilluar online, përkatësisht në datat: **22.04.2022, 29.04.2022, 06.05.2022 dhe 20.05.2022.**

Në këto takime janë evidentuar shkelje në fushën e punësimit që cënojnë të drejtat e punëmarrësve si pasojë e moszbatimit të dispozitave të Kodit të Punës.

1. **Pasqyra e komenteve të pranuara me arsyetimin e komenteve të pranuara/ refuzuara**

*Gruponi komentet/ propozimet e pranuara sipas çështjes që ato ngritën;*

*Gruponi komente të ngjashme së bashku dhe renditni palët e interesuara që i ngritën ato;*

*Shpjegoni cili ishte vendimi i marrë dhe sqaroni shkurtimisht arsyet për të.*

|  |  |  |  |  |
| --- | --- | --- | --- | --- |
| Çështja e adresuar  (*psh. përkufizimi i ri i…, kushtet për regjistrimin e…, rregullimi i…, etj.)* | Komenti  *(grumbulloni dhe përmblidhni komente identike/të ngjashme nga palët e ndryshme të interesuara së bashku)* | Palët e interesuara *(renditni të gjithë ata që adresuan çështjen në mënyrë të ngjashme)* | Vendimi (I pranuar/I pranuar pjesërisht/I refuzuar) | Justifikimi |
| Pika 3 e Këshillimit Kombëtar | Shteti shqiptar duhet të sigurojë mbrojtje të veçantë, përfshirë dëmshpërblim financiar për punëmarrësit që denoncojnë punëdhënësit për paga fiktive dhe duhet të ashpërsojnë masat për punëdhënësit abuzues | Inspektoriati Shtetëror i Punës dhe Sigurimeve Shoqërore | Komenti i pranuar |  |
| Shtesa në kreun III “Kompetencat dhe detyrat e inspektorit dhetë kontrollorit të punës”. | Shtesa e propozuar e nenit 15/1 synon ulje të fenomenit të punësimit informal si dhe dhënia e një mbrojtje më të lartë financiare punëmarrësve denoncues. | Inspektoriati Shtetëror i Punës dhe Sigurimeve Shoqërore | Komenti i pranuar |  |
| Ndërhyrjen në kreun VI “Sanksioneve dhe Procedura”, të ligjit të inspektimit në punë | Shtesa dhe ndryshime e propozuara në nenin 32 kanë për synim që shkeljet e dispozitave urdhëruese të legjislacionit të punës të jenë të sanksionueshme nga inspektori i punës. | Inspektoriati Shtetëror i Punës dhe Sigurimeve Shoqërore | Komenti i pranuar |  |
|  |  |  |  |  |
|  |  |  |  |  |
|  |  |  |  |  |